Milan Jurčina

Milan Jurčina (s. 7. kesäkuuta 1983 Liptovský Mikuláš, Tšekkoslovakia) on uransa lopettanut slovakialainen jääkiekkoilija, pelipaikaltaan puolustaja. 

Ura
Jurčina pelasi junioreissa MHk 32 Liptovský Mikulášissa. Hän pelasi seurassa vuosina 1997–2000 Slovakian junioriliigoissa, jonka jälkeen Jurčina siirtyi QMJHL:ään Halifax Mooseheadsiin. Jurčinasta kiinnostuttiin NHL:ssä ja Boston Bruins varasi hänet kahdeksannella kierroksella numerolla 241 vuoden 2001 varaustilaisuudessa.  Hän pelasi Halifax Mooseheadsissa kolme kautta ennen siirtymistä Boston Bruinsin organisaatioon.  Ensimmäisen kautensa ammattilaisena 2003–2004 Jurčina pelasi kokonaan Bostonin farmijoukkueessa Providence Bruinsissa. Seuraavalla kaudella oli NHL:n työsulku ja Jurčina pelasi koko kauden AHL:ssä. Kaudella 2005–2006 hän pelasi suurimman osan kaudesta NHL:ssä. Hän pelasi seitsemän AHL-ottelua ja 51 NHL-ottelua sekä teki NHL:ssä 11 pistettä.

Jurčina aloitti kauden 2006–2007 Bostonissa, mutta 40 ottelun jälkeen hänet myytiin Washington Capitalsiin neljännen kierroksen varausvuoroa vastaan. Loppukaudella Washingtonissa hän teki yhdeksän pistettä 30 ottelussa. Jurčina solmi 27. heinäkuuta 2007 kahden vuoden jatkosopimuksen Washingtonin kanssa. Seuraavalla kaudella Jurčina teki 75 ottelussa yhdeksän tehopistettä ja pääsi NHL-urallaan ensimmäistä kertaa pudostuspeleihin. Kaudella 2008–2009 Jurčina teki uransa piste-ennätyksensä, 14 pistettä ja pelasi 14 pudotuspeliä, joissa teki kaksi maalia.

Jurčina aloitti kauden 2009–2010 Washingtonissa, jossa pelasi ensimmäiset 27 ottelua. Joulukuun lopulla 2009 Washington kuitenkin myi hänet yhdessä Chris Clarkin kanssa Columbus Blue Jacketsiin, josta Washington sai vaihdossa hyökkääjä Jason Chimeran. Jurčina pelasi Columbuksessa vain hieman yli kaksi kuukautta, jonka jälkeen hänet myytiin takaisin Washingtoniin.

Jurčina allekirjoitti vapaana agenttina sopimuksen New York Islandersin kanssa heinäkuussa 2010.Legends of Hockey

Maajoukkueura
Jurčina edusti Slovakiaa ensimmäisen kerran arvoturnauksissa alle 18-vuotiaiden MM-kisoissa vuonna 2001. Seuraavan kerran hän pelasi nuorten MM-kisoissa vuonna 2002. Hän teki kuudessa ottelussa kaksi pistettä. Seuraavan vuoden nuorten kisoissa hän pelasi vain yhden ottelun.

Jurčina debytoi miesten arvokisoissa vuoden 2006 Torinon olympialaisissa. Hän teki kuudessa ottelussa yhden pisteen. Hän oli mukana myös saman vuoden Latvian MM-kilpailuissa, joissa hän teki kolme pistettä. Seuraavaksi Jurčina pelasi Slovakian joukkueessa vuoden 2007 Venäjän MM-kilpailuissa, joissa hän teki kaksi tehopistettä. Hänet edusti Slovakiaa myös vuoden 2010 Vancouverin talviolympialaisissa ja 2014 Sotšin talviolympialaisissa 

Tilastot

 1997–1998  MHk 32 Liptovský Mikuláš  Slo-Jr.  44  2  7  9  37  –  –  –  –  –  1998–1999  MHk 32 Liptovský Mikuláš  Slo-Jr.  1  0  0  0  0  –  –  –  –  – 1999–2000  MHk 32 Liptovský Mikuláš  Slo-Jr.  58  2  15  16  56  –  –  –  –  –  2000–2001  Halifax Mooseheads  QMJHL  68  0  5  5  56  6  0  2  2  12 2001–2002  Halifax Mooseheads  QMJHL  61  4  16  20  58  13  5  3  8  10  JMM  7  1  1  2  14 2002–2003  Halifax Mooseheads  QMJHL  51  15  13  28  102  25  6  6  12  40  JMM  1  0  0  0  0 2003–2004  Providence Bruins  AHL  73  5  12  17  52  2  0  1  1  2  2004–2005  Providence Bruins  AHL  79  6  17  23  92  17  1  3  4  30 2005–2006  Boston Bruins  NHL  51  6  5  11  54  –  –  –  –  –  OK  6  0  1  1  8  Providence Bruins  AHL  7  0  3  3  8  –  –  –  –  –  MM  7  2  1  3  8 2006–2007  Boston Bruins  NHL  40  2  1  3  20  –  –  –  –  –  MM  7  1  1  2  8  Washington Capitals  NHL  30  2  7  9  24  –  –  –  –  – 2007–2008  Washington Capitals  NHL  75  1  8  9  30  7  0  0  0  6  2008–2009  Washington Capitals  NHL  79  3  11  14  68  14  2  0  2  12 2009–2010  Washington Capitals  NHL  27  0  4  4  14  –  –  –  –  –  OK  7  0  0  0  2  Columbus Blue Jackets  NHL  17  1  2  3  10  –  –  –  –  – 2010–2011  New York Islanders  NHL  46  4  13  17  30  –  –  –  –  – 2011–2012  New York Islanders  NHL  65  3  8  11  30  –  –  –  –  – 2012–2013  Piráti Chomutov  ČEL  22  0  3  3  20  –  –  –  –  –   Lukko  SM-liiga  14  5  2  7  26  14  1  6  7  16 2013–2014  TPS  SM-liiga  21  1  5  6  18  –  –  –  –  –   Fribourg-Gottéron  NLA  2  0  0  0  0  –  –  –  –  – 2014–2015  Dinamo Riika  KHL  46  5  5  10  46  –  –  –  –  – 2015–2016  KHL Medveščak Zagreb  KHL  49  4  9  13  12  –  –  –  –  –   Eisbären Berlin  DEL  8  0  4  4  6  5  0  0  0  27 2016–2017  Nürnberg Ice Tigers  DEL  37  5  11  16  38  –  –  –  –  – 2017–2018  Nürnberg Ice Tigers  DEL  49  2  11  13  59  –  –  –  –  – 2018–2019  Nürnberg Ice Tigers  DEL  37  1  9  10  24  6  0  1  1  4 2019–2020  HC Sparta Praha  ČEL  29  3  6  9  48  –  –  –  –  – 2020–2021  HC Sparta Praha  ČEL  21  3  3  6  16  11  0  2  2  8 2021–2022  HC Sparta Praha  ČEL  23  0  1  1  39  16  0  1  1  6 2022–2023  HC Sparta Praha  ČEL  12  0  0  0  6  –  –  –  –  – 7 kautta  yhteensä  NHL  430  22  59  81  280  21  2  0  2  18 5 kautta  yhteensä  ČEL   107  6  13  19  129  27  0  3  3  14 4 kautta  yhteensä  DEL  131  8  35  43  127  11  0  1  1  31 3 kautta  yhteensä  AHL  159  11  32  43  152  19  1  4  5  32 2 kautta  yhteensä  KHL   95  9  14  23  58  –  –  –  –  – 2 kautta  yhteensä  SM-liiga  35  6  7  13  44  14  1  6  7  16

Lähteet




Viitteet

Luokka:79.32 Jääkiekko
Luokka:Slovakialaiset jääkiekkoilijat
Luokka:Boston Bruinsin varaamat pelaajat
Luokka:Vuonna 1983 syntyneet
Luokka:Elävät henkilöt